**Disgrifiad y Cadeirydd**

**Cadeirydd**

**Cydnabyddiaeth ariannol:** Does dim cydnabyddiaeth ariannol am y rôl yma ond gellir hawlio treuliau teithio

**Lleoliad:** Cynhelir cyfarfodydd yng Nghaerdydd.

**Ymrwymiad amser:** Bod yn fodlon ymrwymo hyd at ddeuddydd neu dri’r mis, sy’n cynnwys pedwar cyfarfod o’r Bwrdd y flwyddyn, aelodaeth o is-bwyllgorau neu grwpiau prosiect yn ôl y gofyn; diwrnod cynllunio strategol blynyddol gyda’r Bwrdd a’r tîm; a chefnogaeth i’r Cyfarwyddwr Artistig / y Prif Weithredwr a’r tîm drwy gyfarfodydd, galwadau ffôn ac ebost.

**Cyfrifoldebau’r Cadeirydd:**

**Arwain y Bwrdd**

* Galw a Chadeirio cyfarfodydd o’r Bwrdd, rhoi lle i’r holl Ymddiriedolwyr gyfrannu, ac ymorol am wneud a chofnodi penderfyniadau cadarn.

**Llywodraethu a chyllid:**

* Ymorol am lywodraethu cadarn y corff, a chydymffurfio â rheoliadau’r Comisiwn Elusennau a Thŷ’r Cwmnïau.
* Ymorol bod y cwmni’n cydymffurfio â’i Erthyglau Cymdeithasu a’r holl ddeddfwriaeth a rheoliadau perthnasol.
* Ymorol bod y corff yn dilyn ei nodau fel y’i diffinnir yn yr Erthyglau Cymdeithasu a’i fod yn rhoi ar waith ei adnoddau’n unol â’r nodau hynny’n unig.
* Ymorol am sadrwydd ariannol y corff, ac am gadw cofnodion cyfrifo iawn.
* Ymorol am weinyddu effeithiol ac effeithlon y corff.
* Cymeradwyo strategaeth y cynllun busnes a monitro cynnydd yn ôl hynny.
* Pennu/cymeradwyo’r gyllideb flynyddol a monitro cynnydd yn ôl hynny.
* Cefnogi’r bwrdd i gymeradwyo’r adroddiad a’r cyfrifon blynyddol.
* Diogelu a rheoli eiddo’r corff.
* Cymeradwyo polisïau’r corff, ac ymorol bod y rhain yn adlewyrchu arfer cyfredol.

**Codi arian a chyfathrebu:**

* Gweithredu’n llefarydd ac yn rhithbennaeth lle bo’n addas.
* Diogelu enw da’r corff.
* Cefnogi’r corff wrth y gwaith o gyflenwi ei gynllun codi arian.

**Staff ac ymddiriedolwyr:**

* Ymorol am berthynas effeithiol rhwng:
  + y Bwrdd a’r staff/gwirfoddolwyr
  + y Bwrdd a’r budd-ddeiliaid allanol/y gymuned
* Cefnogi’r Cyfarwyddwr Artistig / y Prif Weithredwr ac ymgymryd ag arfarniad blynyddol.
* Rhoi arweiniad i’r bwrdd, gan gynnwys monitro ac arfarnu perfformiad ymddiriedolwyr
* Goruchwylio cyfrifoldebau cyflogi’r corff.

**Dyletswyddau Personol:**

* Arwain cyfarfodydd o’r Bwrdd.
* Cymryd rhan weithredol mewn cyfarfodydd o’r Bwrdd a phenderfyniadau.
* Sefyll ar is-bwyllgorau a/neu grwpiau ymgynghorol eraill yn ôl y gofyn.
* Arfer y gofal a’r sylw dyladwy a defnyddio medr rhesymol yn delio â materion y corff.
* Defnyddio eich medrau, eich gwybodaeth a’ch profiad eich hun i helpu’r Bwrdd i ddod i benderfyniadau call.

Awgrym yn unig yw’r rhestr uchod, nid rhestr gyflawn.

**Cyneddfau y mae eu gofyn:**

* Awch amlwg am ein gwaith, a chyd-fynd â’n gwerthoedd.
* Deall y celfyddydau ac awch amdanynt.
* Gweledigaeth strategol a blaengar o ran amcanion a nodau’r elusen.
* Profiad o gefnogi tîm arweinyddiaeth uwch, ac ymorol am reolaeth dda.
* Meddu ar bwyll, doethineb, a gallu darbwyllo.
* Meddu ar y medrau perthnasol i gadeirio cyfarfod yn effeithiol.
* Profiad o gynllunio busnes a rheoli ariannol.
* Barn dda, annibynnol.
* Gallu meddwl yn greadigol.
* Profiad o godi arian.
* Deall a derbyn dyletswyddau a chyfrifoldebau cyfreithiol ymddiriedolaeth.
* Gallu gweithio’n effeithiol yn aelod o dîm ar yr un pryd â chyfrannu golygwedd annibynnol.

**Cymhwysedd**

Mae rhai pobl yn anghymwys yn ôl y gyfraith i weithredu’n ymddiriedolwr, gan gynnwys unrhyw un:

* A chanddo euogfarn heb ei disbyddu am drosedd ynghlwm â dichell neu anonestrwydd
* Sy’n fethdalwr nas rhyddhawyd
* A dynnwyd oddi ar ymddiriedolaeth elusen gan Lysoedd y Comisiwn Elusennau am gamymddygiad neu gamreoli
* A waharddwyd rhag bod yn gyfarwyddwr cwmni o dan Ddeddf Anghymwyso Cyfarwyddwyr Cwmnïau 1986.